Olma-Otaning ko‘pchilik avtosalonlari avtomobillar savdosini to‘xtatdi

Olma-Otadagi ko‘pchilik avtosalonlarda dollar kursining tengega nisbatan o‘zgarishi tufayli avtomobillar savdosi to‘xtatildi, deb yozadi “Nur.kz”.

Avtosalondagilar oldi-sotdi vaqtinchalik to‘xtatilib, faqat buyurtma qabul qilinayotgani, biroz vaqtdan so‘ng yangi narxlar ma’lum bo‘lishini aytgan.
Eslatib o‘tamiz, 20-avgust kuni ertalab Qozog‘iston hukumatining tengeni erkin oqimga qo‘yib yuborish qaroridan so‘ng respublika milliy valyutasi AQSh dollariga nisbatan rekord darajadagi past ko‘rsatkichga tushib ketdi.
Avvalroq Qozog‘iston hukumati jahon iqtisodiyotidagi salbiy o‘zgarishlar tufayli, valyuta koridorini bekor qilib, erkin oqimdagi milliy valyuta kursiga o‘tishga qaror qilgan edi.